നല്കാനുളളത് അഞ്ച് കോടിയെന്ന് ക്രിസ്റ്റല് ഗ്രൂപ്പ്, അതിലേറെയെന്ന് പൊലീസ് തൊടുപുഴ: നിക്ഷേപകര്ക്ക് നല്കാനുള്ളത് അഞ്ച് കോടി രൂപയെന്ന് സ്വകാര്യ ധനകാര്യ സ്ഥാപനമായ ക്രിസ്റ്റല് ഗ്രൂപ്പ് ഉടമകള് പൊലീസിനോട് ചോദ്യം ചെയ്യലില് പറഞ്ഞു. എന്നാല് അതിലേറെ തുക നല്കാനുണ്ടെന്ന നിഗമനത്തിലാണ് പൊലീസ്. ക്രിസ്റ്റല് ഗ്രൂപ്പ് ഉടമ അഭിജിത് എസ്. നായരെയും 28 പിതാവ് സന്തോഷ്കുമാറിനെയും 58 ചോദ്യം ചെയ്യലിനു ശേഷം പൊലീസ് കോടതിയില് ഹാജരാക്കി. ചോദ്യം ചെയ്യലില് സ്ഥാപനത്തിന് 11 കോടിയുടെ വരവ് മാത്രമാണ് ഉണ്ടായിരുന്നതെന്ന് അഭിജിത് എസ്. നായര് പൊലീസിനോടു പറഞ്ഞു. ഇതില് ആറു കോടി രൂപ തിരികെ ലഭിക്കാനുണ്ട്. അഞ്ചു കോടി മാത്രമാണ് നിക്ഷേപകര്ക്ക് നല്കാനുള്ളത്. ഇത് വിവിധ ബിസിനസുകളില് നിക്ഷേപിച്ചിരിക്കുകയാണെന്നും പ്രതികള് പറഞ്ഞു. ഡിവൈ.എസ്.പി കെ. സദന്, എസ്.എച്ച്.ഒ വി.സി. വിഷ്ണുകുമാര് എന്നിവരുടെ നേതൃത്വത്തിലായിരുന്നു ചോദ്യം ചെയ്യല്. എന്നാല് ഇവരുടെ മൊഴി പൊലീസ് മുഖവിലക്കെടുത്തിട്ടില്ല. തട്ടിപ്പിന്റെ വ്യാപ്തി വളരെ വലുതാണെന്നാണ് പൊലീസിന്റെ നിഗമനം. നിലവില് 4,02,60,000 രൂപ തട്ടിയെടുത്തതായുള്ള പരാതികള് തൊടുപുഴയില് ലഭിച്ചിട്ടുണ്ട്. കാഞ്ഞാര് സ്റ്റേഷനില് 76 ലക്ഷം രൂപ തിരികെ കിട്ടാനുള്ള പരാതികളാണ് ലഭിച്ചത്. ഇതിനു പുറമെ ഈരാറ്റുപേട്ട സ്റ്റേഷനിലും ഇവര്ക്കെതിരെ പരാതിയുണ്ട്. പ്രതികളെ കസ്റ്റഡിയില് വാങ്ങി ചോദ്യം ചെയ്താല് മാത്രമേ തട്ടിപ്പിന്റെ പൂര്ണ രൂപം വ്യക്തമാകൂ. പ്രതികള് അറസ്റ്റിലായ വിവരമറിഞ്ഞ് കൂടുതല് പരാതിക്കാര് എത്തുമെന്നാണ് പൊലീസ് കരുതുന്നത്. ഇതിനായി അടുത്ത ദിവസം തന്നെ പ്രതികളെ കസ്റ്റഡിയില് വാങ്ങും. അഭിജിത്തിന്റെ കൂട്ടാളി സുമീഷിനായും അന്വേഷണം ഊര്ജിതമാക്കിയിട്ടുണ്ട്. തട്ടിപ്പിന്റെ വളര്ച്ച മിന്നല്വേഗത്തില് ആദ്യ ഘട്ടത്തില് റെന്റ് എ കാര് ബിസിനസ് നടത്തിയ അഭിജിത്തിന്റെ വളര്ച്ച മിന്നല് വേഗത്തിലായിരുന്നു. ഇതു നഷ്ടമായതോടെ പവര്ബാങ്ക് ഉള്പ്പടെയുള്ള ഇലക്ട്രോണിക്സ് ഉത്പന്നങ്ങളുടെ വ്യാപാരം തുടങ്ങി. നിക്ഷേപവും ചിട്ടി നടത്തിപ്പുമായി പിന്നീട് കോടികള് സമ്ബാദിച്ചു. അഭിജിത് നായര്ക്കെതിരെ ജൂണ് 28നാണ് മൂലമറ്റം സ്വദേശികളായ നിഷേപകര് കാഞ്ഞാര് സ്റ്റേഷനില് പരാതി നല്കിയത്. ഇതോടെ മൂലമറ്റത്തെ ഓഫീസ് പൊലീസ് സീല് ചെയ്തു. പിന്നീട് മറ്റ് നാല് പൊലീസ് സ്റ്റേഷനിലും ഇയാള്ക്കെതിരെ നിക്ഷേപകര് പരാതി നല്കി. ഇതോടെ പ്രതി കുടുബസമേതം ഒളിവില് പോവുകയായിരുന്നു. എന്നാല് ഇയാള് വണ്ണപ്പുറത്തെ വീട്ടില് ഇടയ്ക്ക് വന്നു പോകുന്ന വിവരം അറിഞ്ഞ പൊലീസ് രഹസ്യ നിരീക്ഷണം നടത്തി വരികയായിരുന്നു. ശനിയാഴ്ച പ്രതി വീട്ടില് ഉണ്ടെന്നറിഞ്ഞ പൊലീസ് വീട്ടിലെത്തി അറസ്റ്റു ചെയ്യുകയായിരുന്നു.